A Bizottság 1999/51/EK irányelve

(1999. május 26.)

az egyes veszélyes anyagok és készítmények (ón, PCP és kadmium) forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK tanácsi irányelv I. mellékletének a műszaki fejlődéshez történő ötödik hozzáigazításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 97/64/EK bizottsági irányelvvel [1] módosított, az egyes veszélyes anyagok és készítmények forgalomba hozatalának és használatának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló, 1976. július 27-i 76/769/EGK tanácsi irányelvre [2] és különösen annak a 89/678/EGK tanács irányelv [3] által bevezetett 2a. cikkére,

(1) mivel Ausztria, Finnország és Svédország európai uniós csatlakozási okmánya, különösen a 69., 84. és 112. cikkek alapján előre látható, hogy 1995. január 1-jétől kezdődő négyéves időszak alatt a 76/769/EGK irányelv I. mellékletének egyes rendelkezései nem vonatkoznak Ausztriára, Finnországra és Svédországra, és ezeket az EK-Szerződésben megállapított eljárással összhangban felülvizsgálják;

(2) mivel egyes szerves ónvegyületek, különösen a fatartósításra használt tributilin (TBT), még mindig veszélyt jelentenek a vízi környezet és az emberi egészség számára, beleértve az endokrin rendszer működési zavarát; mivel a Nemzetközi Tengerészeti Szervezet (IMO) felismerte a TBT veszélyességét, és az IMO Tengerikörnyezet-védelmi Bizottsága kérte a hajók fatartósító rendszereiben biocid hatást kifejtő szerves óntartalmú vegyületek használatának teljes betiltását 2003 január 1-jéig; mivel a TBT-vel kapcsolatos rendelkezéseket a Nemzetközi Tengerészeti Szervezetben bekövetkező fejlemények teljes figyelembevételével felülvizsgálják; mivel a TBT ellenőrzött kibocsátását lehetővé tévő bevonatképződést gátló termékeket fejlesztettek ki, és a szabad asszociációs festékek helyett ezeket kell használni;

(3) mivel a belvizek és a Balti-tenger különösen érzékeny környezetek; mivel a TBT közösségi belvizekben történő felhasználását be kell tiltani; mivel Ausztria és Svédország ideiglenes intézkedésként engedélyt kap arra, hogy szigorúbb rendelkezéseket alkalmazzon a TBT ezen érzékeny környezetekben történő felhasználásakor;

(4) mivel a 76/769/EGK irányelv által bevezetett korlátozások ellenére a pentaklór-fenol (PCP) még mindig veszélyt jelent az egészségre és a környezetre; mivel a PCP használatát tovább kell korlátozni; mivel azonban a PCP bizonyos felhasználására műszaki okokból továbbra is szükség van az óceánparti tagállamokban;

(5) mivel az 1988. január 25-i tanácsi állásfoglalás a környezet kadmiummal történő szennyezése elleni átfogó stratégia kidolgozására szólít fel, beleértve a kadmium felhasználását korlátozó intézkedéseket és a helyettesítő anyagok fejlesztésének ösztönzését; mivel a kadmium kockázatának felmérése a 793/93/EGK tanácsi rendelet [4] alapján folyik, és a Bizottság az eredmények figyelembevételével felülvizsgálja a kadmium felhasználására vonatkozó korlátozásokat; mivel a további szigorításokat alkalmazó Svédország és Ausztria ideiglenes intézkedésként fenntarthatja azokat;

(6) mivel a toxicitási, ökotoxicitási és környezetvédelmi tudományos bizottság véleményeket adott ki a szerves ónvegyületekkel és a PCP-vel kapcsolatban;

(7) mivel ezen irányelv nem érinti a dolgozók védelmének minimális követelményeit megállapító 89/391/EGK tanácsi irányelvben [5] és az azon alapuló egyedi irányelvekben található közösségi előírásokat, különösen a munkájuk során vegyi anyagokkal kapcsolatos kockázatoknak kitett munkavállalók egészségének és biztonságának védelméről szóló 90/394/EGK [6] és 98/24/EK [7] tanácsi irányelveket;

(8) mivel ezen irányelv rendelkezései összhangban vannak a veszélyes anyagok és készítmények kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/769/EGK irányelv I. mellékletét a mellékletben meghatározott módon igazítják a műszaki fejlődéshez.

2. cikk

(1) A tagállamok hatályba léptetik és kihirdetik azokat a rendelkezéseket, amelyek szükségesek ahhoz, hogy ennek az irányelvnek legkésőbb 2000. február 29-ig megfeleljenek, és erről haladéktalanul tájékoztatják a Bizottságot. Ezeket a rendelkezéseket a tagállamok 2000. szeptember 1-jétől alkalmazzák. Ausztria, Finnország és Svédország azonban 1999. január 1-jétől alkalmazhatja ezen rendelkezéseket, kivéve, ahol a melléklet ettől eltérően rendelkezik.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadtak el.

3. cikk

Ez az irányelv az Európai Közösségek Hivatalos Lapjában való kihirdetését követő 20. napon lép hatályba.

4. cikk

Ennek az irányelvnek a tagállamok a címzettjei.

Kelt Brüsszelben, 1999. május 26-án.

a Bizottság részéről

Martin Bangemann

a Bizottság tagja

[1] HL L 315., 1997.11.19., 13. o.

[2] HL L 262., 1976.9.27., 24. o.

[3] HL L 398., 1989.12.30., 24. o.

[4] HL L 84., 1993.4.5., 1. o.

[5] HL L 183., 1989.6.29., 1. o.

[6] HL L 196., 1990.7.26., 1. o.

[7] HL L 131., 1998.5.5., 11. o.

--------------------------------------------------

MELLÉKLET

1.2.3. A 79/769/EGK irányelv I. mellékletének 21., 23. és 24. pontja a következőképpen módosul:

A 21. pont helyébe a következő szöveg lép:

"21.Szerves ónvegyületek | 1.Nem hozhatók kereskedelmi forgalomba anyagok és készítmények összetevőiként, ha olyan festékek biocidjaiként működnek, amelyek összetevői nem alkotnak kötést. |

2.Nem használhatók a mikrobiális, növényi vagy állati bevonatok képződését gátló, biocid hatású anyagként és készítmények összetevőjeként;a)a következő hajótestek esetén:amelyeknek az ISO 8666 alapján megállapított teljes hossza kisebb, mint 25 méter,bármely hosszúságú hajó, amelyet elsősorban belvízi utakon és tavakon használnak;b)halketrecek, úszók, hálók és egyéb, a hal- és kagylótenyésztés során használt felszerelés és berendezés esetén;c)bármilyen teljesen vagy részben vízbe merített készülék vagy berendezés esetén.Ezen anyagok és készítményekkizárólag 20 literes vagy annál nagyobb kiszerelésben forgalmazhatók,nem adhatók el kiskereskedelmi forgalomban, kizárólag foglalkozásszerű felhasználóknak.A veszélyes anyagok és készítmények osztályozására, csomagolására és címkézésére vonatkozó egyéb közösségi rendelkezések alkalmazásának sérelme nélkül, ezen készítményeket olvashatóan és kitörölhetetlenül a következő módon jelölik meg:"Nem használható olyan hajón, amelynek a teljes hossza kisebb, mint 25 méter vagy bármilyen hosszúságú olyan hajón, amelyet elsősorban belvízi utakon és tavakon használnak; illetve hal- és kagylógazdálkodás során használt felszerelés és berendezés esetén.Kizárólag foglalkozásszerű felhasználóknak." |

3.A 2 szakasz a) pontja szerinti rendelkezések és a 2. szakasz különös címkézési rendelkezései Svédországra és Ausztriára 2003. január 1-jétől vonatkoznak, és ez előtt az időpont előtt a Bizottság a tagállamokkal és az érintettekkel együttműködésben vizsgálja felül azokat. |

4.Nem alkalmazható ipari vizek kezelésére szolgáló anyagként és készítmények összetevőiként." |

A 23. pont helyébe a következő szöveg lép:

23.Pentaklór-fenol (CAS-szám: 87–86–5), sói és észterei | A forgalomba hozott anyagokban vagy készítményekben nem használható 0,1 tömegszázalékú vagy annál nagyobb töménységben. |

Ettől eltérően 2008. december 31-ig Franciaország, Írország, Portugália, Spanyolország és az Egyesült Királyság dönthet úgy, hogy nem alkalmazza e rendelkezést olyan ipari létesítményekben való felhasználásra szánt anyagokra és készítményekre, amelyek nem engedélyezik a pentaklór-fenol (PCP) meglévő jogi szabályozásban meghatározott szint feletti kibocsátását és/vagy kiáramlását: a)fa kezelése során.A kezelt fa azonban nem használható:épületek belső terében dekorációs célokra sem, függetlenül az épületek rendeltetésétől (lakóház, munkahely, szabadidő),a következők előállítására vagy felújítására:i.termesztési célokra szolgáló konténerek;ii.csomagolóanyagok, amelyek kapcsolatba kerülhetnek emberi és/vagy állati fogyasztásra szánt nyersanyagokkal, félkész vagy késztermékekkel;iii.egyéb anyagok, amelyek szennyezhetik az i. és a ii. pontban szereplő termékeket;b)a ruházati vagy lakberendezési célokra semmilyen körülmények között nem használandó rostos anyagok és a nagy teherbírású szövetek impregnálására;c)különleges kivételként a tagállamok eseti elbírálás alapján engedélyezhetik területükön a szakemberek számára a kulturális, művészeti és történeti jelentőséggel rendelkező épületek eredeti helyszínén történő kezelését, vagy vészhelyzet esetén házi gombával (Serpula lacrymans), fagombával fertőzött fűrészáruk és falazatok javító kezelését. |

Bármely esetben: a)A fenti kivételek keretében egymagában vagy készítmények alkotóelemeként használt pentaklór-fenol összes hexaklór-dibenzo-paradioxin (HCDD)-tartalma nem haladhatja meg a 2 milliomodrész (ppm) értéket;b)ezek az anyagok és készítmények nemforgalmazhatók, csak 20 literes vagy azt meghaladó kiszerelésben,árusíthatók kiskereskedelmi forgalomban bármely felhasználó számára. |

A veszélyes anyagok és készítmények osztályozására, csomagolására és címkézésére vonatkozó egyéb közösségi rendelkezések alkalmazásának sérelme nélkül, ezen készítményeket olvashatóan és kitörölhetetlenül a következő módon jelölik meg: "Kizárólag ipari és foglalkozásszerű felhasználásra." |

Ezenkívül ez a rendelkezés nem vonatkozik a 75/442/EGK irányelv és a 91/689/EGK irányelv szerinti hulladékra." |

A 24. ponthoz (kadmium) a következő szakasz kerül beszúrásra a 3. szakasz után:

| "4.Ausztria és Svédország, amelyek a kadmium korlátozására az 1., 2. és 3. szakaszban meghatározottaknál szigorúbb rendelkezéseket alkalmaznak, 2002. december 31-ig folytathatják e rendelkezések alkalmazását. Ez előtt az időpont előtt a Bizottság a kadmium okozta kockázatok értékelése eredményeinek és a kadmium-helyettesítési technikákra vonatkozó ismeretek fejlődésének fényében felülvizsgálja a 76/769/EGK irányelv I. mellékletében a kadmiumra vonatkozó rendelkezéseket." |

--------------------------------------------------